לסביות, הומואים, טרנסג'נדרים וביסקסואלים (להט"ב) בקטר מתמודדים עם אתגרים משפטיים שאינם נתקלים בהם תושבים הטרוסקסואלים. הומוסקסואליות גברית אינה חוקית בשטחי המדינה, עם עונש של עד 3 שנות מאסר וקנס, ואפשרות לעונש מוות למוסלמים על פי חוקי השריעה. עם זאת, לא ידוע על מקרים בהם עונש מוות נאכף על הומוסקסואליות לאור העובדה כי אנשי להט"ב אינם גלויים לגבי נטייתם המינית או זהותם המגדרית בשל הומופוביה רחבה ונאלצים לשמור עלייה בסוד. ממשלת קטר אינה מכירה בנישואים חד מיניים או בשותפויות אזרחיות, ואינה מאפשרת לאזרחים קטריים להציג מודעות לזכויות להט"ב.
בנובמבר 2008 הופיע הזמר הבריטי ג'ורג' מייקל בקונצרט מוצלח בקטר ובכך, הפך למוזיקאי ההומוסקסואל המוצהר הראשון אשר מופיע במדינה.
מעמד בחוק.
מאז 2004, סעיף 296 לחוק העונשין הנוכחי (חוק 11/2004) קובע מאסר בין שנה ל-3 שנים בגין "סדום" בין גברים. הסעיף מוגדר כעדכון קל של החוק המקורי שקבע עד 5 שנות מאסר בגין הומוסקסואליות גברית. כמו כן, עונש מוות על רקע אשמת הומוסקסואליות חל רק על מוסלמים, על קיום יחסים מחוץ לנישואים ללא קשר למין המשתתפים. עם זאת, אין עדות לכך שגזר דין מוות הוחל אי פעם בפועל על יחסים הומוסקסואלים בהסכמה המתקיימים בין מבוגרים ובפרטיות.
בשנת 1998, אזרח אמריקאי שביקר במדינה נידון לשישה חודשי מאסר ול-90 מלקות בגין פעילות הומוסקסואלית. בשנות התשעים הודיע מנהל התעסוקה בפיליפינים לעובדיו על איסור עבודה להומואים בקטר. זאת בתגובה למספר מעצרים המוניים וגירושים של עובדים פיליפינים במדינה בגין הומוסקסואליות.
בשנת 2016 כוכב האינסטגרם הפולני "King Luxy" נעצר בקטר בשל היותו הומוסקסואל. הוא שהה כחודשיים במעצר לפני ששוחרר.
תנאי מחיה.
בשנת 2016, מאמר דעה שהופיע בבלוג החדשות הקטרי "Doha News" מאת גבר קטרי הומוסקסואל תחת השם הבדוי מג'יד אל-קטרי, תיאר את ההומואים בקטר כ-"מטרד" ודיבר על "הנזק הבלתי הפיך" אשר נוצר לבריאותו הנפשית כתוצאה מההומופוביה בקרב האוכלוסייה. מאמרו תואר כפורץ דרך על אפשרות "לדון בנושא הומוסקסואליות בקטר" וזכה לתגובות משבחות ביותר.
בשנת 2018, 9 מאמרים המתייחסים לזכויות להט"ב שפורסמו מאפריל עד יולי, כללו דיון בזכויות להט"ב באפריקה, ביקורת על איסור שירות טרנסג'נדרים בצבא ארצות הברית על ידי דונלד טראמפ, ורטרוספקטיבה על שריפה בשנת 1973 בה נהרגו 32 בני אדם בניו יורק בגיי בר אשר צונזרו ממהדורת בירת המדינה, דוחה, של המהדורה הבינלאומית של הניו יורק טיימס. משרד התקשורת הממשלתי בקטר פרסם הודעה על "התחייבות לחקור את הנושא".
בשנת 2018, טום בוסוורת', מתעמל הליכה תחרותית אולימפי בריטי הידוע כהומוסקסואל גלוי, הצהיר כי הוא "מוכן להסתכן בעונש מאסר על מנת להגן על זכויות להט"ב בקטר" במהלך אליפות העולם באתלטיקה 2019 שהתקיימה בבירת המדינה בספטמבר 2019. בוסוורת' סיים במקום השביעי במהלכה.
ביוני 2019, אף על פי שהחוקים בקטר עדיין מפלילים הומוסקסואליות, מהדורתו הקטרית של הרשת הבינלאומית אל-ג'זירה אשר בסיסה בדוחה, בירת המדינה, ציין את יוני כ"חודש הגאווה" עם ציוץ של שיחה עם צוות השחקנים של עין קווירית בנושאי להט"ב. האירוע הוביל לתגובות חיוביות רבות משתמשים מקוונים אשר גינו את צנזורת קטר כלפי נושאי הומוסקסואליות בשטחי המדינה.
בפברואר 2020 ביטלה אוניברסיטת נורת'ווסטרן בקטר אירוע בהשתתפות להקת משרוע ליילה הלבנונית בעקבות תגובות הומופוביות בעוד כי סולנה, חאמד סינו, ידוע כהומוסקסואל גלוי הפועל למען זכויות להט"ב בעולם הערבי.
מחלוקת אירוח המונדיאל 2022 בקטר.
מעמד ההומוסקסואליות כבלתי חוקי בקטר אשר עלול להטיל עונש מוות משך תשומת לב רבה בתקשורת העולמית. נשיא פיפ"א ספ בלאטר אמר בתחילה: "הייתי אומר שהם צריכים להימנע מכל הצגה של הומוסקסואליות בקטר" אם כי מאוחר יותר הוסיף באומרו, "אנחנו, פיפ"א, לא רוצים אפליה מכול סוג שהוא. מה שאנחנו רוצים לעשות זה לפתוח את המשחק לכולם ולפתוח אותו לכל התרבויות, וזה מה שאנחנו עושים בשנת 2022". בשנת 2013, ראש נבחרת ההצעות של קטר במונדיאל, חסן אל-ת'וואדי, אמר כי כולם מוזמנים לאירוע, כל עוד הם נמנעים מהפגנת חיבה פומבית. "הפגנת חיבה פומבית אינה חלק מהתרבות והמסורת שלנו", אמר. בשנת 2011, חבר פרלמנט הולנדי מהמפלגה למען החירות (PVV), הציע לקבוצת הכדורגל ההולנדית לשחק בצבע ורוד המזכיר את המשלוש הורוד אותו נאלצו לענוד הומוסקסואלים בגרמניה הנאצית, במקום הצבע הלאומי של שחקני המדינה (כתום) עבור מחאה על מצב זכויות הלהט"ב בקטר.
בספטמבר 2013 פורסם כי כל מדינות שיתוף הפעולה של מדינות המפרץ הסכימו לדון בהצעה להקמת בדיקות כלשהן לא ידועות, על מנת לאסור כניסת זרים הומוסקסואלים לאחת מהמדינות. עם זאת, הדאגה מביקורות בינלאומיות באירוח המונדיאל 2022 בקטר, וחשש למחלוקת במקרה שאוהדי כדורגל המוגדרים כחברי קהילת הלהט"ב היו מוקרנים, גרמו למדינות להתחרט בתוכניתן ולהתעקש כי "מדובר בהצעה בלבד". מאוחר יותר נחשף כי הצעה זו באה ממדינת כווית ולא מקטר.
בדצמבר 2020, הצהירה קטר כי תאפשר הנפת דגלי גאווה בקהל האצטדיונים של מונדיאל 2022.
הקונלס
הקונלס (באנגלית:The Connells) היא להקת רוק אמריקאית, הוקמה ב-1984 בעיר ראלי שבקרולינה הצפונית.
התפתחות הלהקה.
הגיטריסט מייקל קונן הקים את הלהקה יחד עם אחיו וכמה חברים. באותה שנה הם הוציאו את השיר Darker Days שבשנת 1985 היה חלק מאלבום הראשון של הלהקה.
בשנת 1986 הם התחילו לעבוד את האלבום השני Boylan Heights שיצא בשנת 1987. שירי האלבום זכו להצלחה גדולה בתחנות רדיו.
בשנת 1993 יצא לאור השיר '74–'75 שנכלל באלבומם השלישי וזכה להצלחה גדולה. הוא נכלל במצעדי פזמונים בבריטניה, שוודיה ונורווגיה. האלבום הגיע למקום השמיני במצעד ה-Heatseekers.
בהמשך הוציאה הלהקה עוד מספר אלבומים אך ללא הצלחה יתרה. לאחר הוצאת אלבום בשנת 2001 הלהקה לא הוציאה חומר חדש במשך תקופה ארוכה וחלק מחבריה עזבו אותה.
בספטמבר 2021, 20 שנים לאחר האלבום הקודם, הוציאה הלהקה אלבום חדש, Steadman's Wake, שכלל שירים חדשים והקלטות מחודשות של שירים ישנים של הלהקה.
קבוצת השנה ה-75 של ה-NBA
קבוצת השנה ה-75 של ה-NBA (באנגלית: NBA 75th Anniversary Team) היא רשימה של 76 השחקנים הבולטים בתולדות ליגת ה-NBA, אשר נבחרה בשנת 2021 לרגל חגיגות 75 שנות קיומה של הליגה. הרשימה תוכננה להכיל 75 שחקנים, אולם בשל שוויון בהצבעות בין שני שחקנים, נכללו בו 76 שחקנים.
הרשימה הורכבה על ידי פאנל של 88 בוחרים, בהם 31 כתבי ספורט, 35 שחקני עבר אשר נבחרו בעצמם לקבוצת השנה ה-75, שלושה שחקנים פעילים (סטפן קרי, כריס פול ויאניס אדטוקומבו), עשר שחקניות WNBA, וכן שחקני העבר והמאמנים דאג קולינס, ויין אמברי, סטיב קר, רודי טומג'נוביץ', ג'רי קולנג'לו, גרג פופוביץ', פט ריילי, אריק ספולסטרה ורוד ת'ורן.
בין התאריכים 19–21 באוקטובר 2021 פורסמו בהדרגה 76 השחקנים הנבחרים.
75 השחקנים הגדולים בתולדות ה-NBA
אף אחד לא בא לי
אף אחד לא בא לי הוא פזמון שכתבו קרולינה (קרן אברץ), אופיר קותיאל, רונן סאבו ואלרן דקל, הלחינו קרולינה, אופיר קותיאל ורונן סאבו וביצעה קרולינה. השיר יצא לאור בשנת 2009.
רקע.
השיר יצא לאור כחלק מהאלבום הבכורה של קרולינה "מה אעשה עכשיו" שיצא לאור בדצמבר 2009. הוא שיר אהבה עצוב ומריר.
במצעד הפזמונים העברי השנתי לשנת התש"ע (2010) של רשת ג' וערוץ 24 דורג השיר במקום החמישי. במצעד המקביל של גלגלצ ו-ynet דורג השיר במקום ה-17.
בשנת 2021 היה השיר לשיר הנושא של הסדרה "עלומים". השיר בוצע על ידי יניב אלמנך, שחקן בסדרה.
אנה מריה ג'רארדי
רשם (אמן)
שורש 33
שורש 33, או שִׁי בּוּ (בסינית: 士 部, פיניין: Shì bù) הוא השורש השלושים-ושלושה של הכתב הסיני. פירושו "מלומד", "מדופלם" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.
במילון קאנגשי יש 24 תווים (מתוך 49,030) שניתן למצוא תחת שורש זה.
אשל ירושלים
אש&quot;ל חב&quot;ד
אש&quot;ל ירושלים
שורש 34
שורש 34, או ג'י בּוּ (בסינית: 夂部, פיניין: Zhǐ bù) הוא השורש השלושים-וארבעה של הכתב הסיני. פירושו "הליכה" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.
במילון קאנגשי יש 11 תווים (מתוך 49,030) שניתן למצוא תחת שורש זה.
שורש 44
שורש 44, או ש'י בּוּ (בסינית: 尸部, פיניין: Shī bù) הוא השורש הארבעים-וארבעה של הכתב הסיני. פירושו "גופה / גווייה" או "שאריות". הוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.
במילון קאנגשי יש 148 תווים (מתוך 49,030) שניתן למצוא תחת שורש זה.
אורמס ריינסלו
אורמס ריינסלו (באסטונית: Urmas Reinsalu; נולד ב-22 ביוני 1975) הוא פוליטיקאי אסטוני שכיהן בראש מספר משרדים בממשלת אסטוניה.
ביוגרפיה.
אורמס ריינסלו נולד בטאלין. הוא סיים לימודי משפטים באוניברסיטת טרטו בשנת 1997. לאחר סיום הלימודים הוא התחיל לעבוד במערכת הממשלתית. מספר שנים הוא היה יועץ של נשיא אסטוניה.
בשנת 2007 אורמס ריינסלו נבחר לראשונה לפרלמנט האסטוני. בשנת 2012 הוא נבחר להיות בראש מפלגת המולדת במקום מארט לאר. במאי 2012 ריינסלו החל לכהן כשר ההגנה של אסטוניה. בתפקיד זה הוא כין עד לשנת 2014.